open-index/open-wikipedia-markdown huggingface dataset:
Φίλιππος Α΄ της Σαβοΐας

Ο **Φίλιππος Α΄** (*Philippe Ier de Savoie*, 1207 - 15 Αυγούστου 1285) ήταν κόμης της Σαβοΐας από το 1268 έως το 1285. Πιο πριν ήταν επίσκοπος της Βαλένς (1241-67), κοσμήτωρ (dean) του καθεδρικού του Βιέν (στο Αλμπόν) και αρχιεπίσκοπος της Λυών (1245-67). Ήταν υιός του Θωμά Α΄ κόμη της Σαβοΐας και της Μαργαρίτας, κόρης του Γουλιέλμου Α΄ κόμη της Γενεύης.

## Βιογραφία
Ήταν ο 8ος υιός, έτσι οι οικογένειά του τον προόριζε για εκκλησιαστική σταδιοδρομία. Το 1236 ο αδελφός του Γουλιέλμος επίσκοπος του Βαλένς, σύμβουλος του συζύγου της αδελφής τους Ελεονόρας Ερρίκου Γ΄ της Αγγλίας, χρησιμοποίησε την επιρροή του και έτσι ο Φίλιππος τοποθετήθηκε σε τρεις ναούς. Δεν κατόρθωσε το 1240 να εκλεγεί επίσκοπος του Βαλένς. Ο αδελφός του Θωμάς Β΄ του Πεδεμοντίου, σύζυγος της Ιωάννας κόμισσας της Φλάνδρας, τον έθεσε καγκελάριο της Φλάνδρας και πρωτοπρεσβύτερο (prévôt) στον Σαιν-Ντονατιέν ντε Μπρυζ.

Το 1243 ο Φίλιππος συνόδευσε την αδελφή του Σάντσια με την κόρη της και επισκέφθηκαν την αδελφή τους Ελεονόρα στη Γασκωνία, όπου ο Ερρίκος Γ΄ πολεμούσε. Ο πολιορκημένος βασιλιάς χάρηκε τόσο που χάρισε αφειδώς δώρα στον Φίλιππο. Όταν το 1244 ο πάπας Ιννοκέντιος Δ΄ έφυγε από τη Ρώμη, ο Φίλιππος έπεισε τον μεγαλύτερο αδελφό του Αμεδαίο Δ΄ να του επιτρέψει τη διέλευση. Πράγματι ο πάπας προχώρησε διαμέσου της Σαβοΐας με τη συνοδεία του Φιλίππου ως τη Λυών, ο οποίος έμεινε εκεί για την ασφάλεια του ποντίφικα. Το 1245 ο πάπας εξασφάλισε την εκλογή του Φιλίππου ως αρχιεπισκόπου της πόλης.

Στη Λυών συνέχισε την πολιτική της οικογένειας του να κυβερνά μέσω του εμπορίου. Το 1248 διαπραγματεύθηκε με τον Αϊμάρ Γ' του Βαλεντινουά τη μείωση των φόρων που οι έμποροι πλήρωναν για τρόφιμα μετακινούμενοι στα εδάφη του· τα επόμενα έτη χορήγησε Χάρτες Προνομίων (ατέλειας) σε διάφορες πόλεις της επικράτειάς του.

Όταν απεβίωσαν οι μεγαλύτεροι αδελφοί του Αμεδαίος Δ΄ και Πέτρος Β΄ κόμητες της Σαβοΐας, έγινε απροσδόκητα το 1268 κόμης της Σαβοΐας και κόμης του Μπρέσσε. Παραιτήθηκε των εκκλησιαστικών λειτουργημάτων του και νυμφεύτηκε. Ξεκίνησε την επέκταση της επικράτειάς του με επιτυχία, αλλά έπειτα συνάντησε τη συνασπισμένη αντίδραση του Ροδόλοφου Α΄ της Γερμανίας, της Βεατρίκης κόμισσας της Προβηγκίας και του συζύγου της Καρόλου, του κόμη του Αλμπόν και του κόμη της Γενεύης.

Πριν αποβιώσει το 1285, όρισε τον ανιψιό του Αμεδαίο Ε΄ διάδοχο.

## Οικογένεια
Το 1267 νυμφεύτηκε την Αδελαΐδα των Άντεχς κόμισσα της Βουργουνδίας, κόρη του Όθωνα Α΄ δούκα της Μερανίας· δεν απέκτησαν τέκνα.

## Πρόγονοι



## Πηγές
*Cox, Eugene L. (1974). The Eagles of Savoy. Princeton: Princeton University Press. ISBN 0691052166.
*Michel, ed. (1885). Rôles gascons. Paris.
*Monier, R. (1948). Les Institutions financières du comté de Flandre du XI siècle à 1384. Paris.

Κατηγορία:Οίκος της Σαβοΐας
Κατηγορία:Αρχιεπίσκοποι της Λυών
Κορίντο

Το **Κορίντο** (ισπανικά: Corinto) είναι ένας από τους δεκατρείς δήμους του Διαμερίσματος Τσιναντέγα της Νικαράγουας. Πρωτεύουσα είναι το Κορίντο.

## Η πόλη

## Παραπομπές


Κ
Κ
Μητροπολίτης Καισαριανής, Βύρωνος και Υμηττού Δανιήλ

Ο **Μητροπολίτης Δανιήλ** (κατά κόσμον *Διονύσιος Πουρτσουκλής*, Νέα Μανωλάδα Ηλείας, 19 Σεπτεμβρίου 1952) είναι Έλληνας θεολόγος και επίσκοπος της Εκκλησίας της Ελλάδος, από το 2000 Μητροπολίτης Καισαριανής, Βύρωνος και Υμηττού. Ήταν στενός συνεργάτης του Αρχιεπισκόπου Χριστόδουλου.

## Βιογραφικά στοιχεία
Γεννήθηκε στις 19 Σεπτεμβρίου 1952 στη Νέα Μανωλάδα Ηλείας. Φοίτησε στην Ανωτέρα Ιερατική Σχολή Αθηνών το 1971-1973, και κατόπιν στην Θεολογική Σχολή του Πανεπιστημίου Αθηνών κατά τα έτη 1973-1977.

Εκάρη μοναχός στις 19 Μαΐου 1974 στην Ιερά Μονή Ζωοδόχου Πηγής Άνω Ξενιάς Αλμυρού Μαγνησίας της Ιεράς Μητροπόλεως Δημητριάδος και Αλμυρού, και έλαβε το όνομα Δανιήλ. Στις 29 Δεκεμβρίου 1974 χειροτονήθηκε διάκονος από τον Μητροπολίτη Δημητριάδος Χριστόδουλο, από τον οποίο το 1978 διορίστηκε ιεροκήρυκας της Μητρόπολης Δημητριάδος. Στις 11 Μαρτίου 1979 χειροτονήθηκε πρεσβύτερος και χειροθετήθηκε αρχιμανδρίτης. Ως πρεσβύτερος διετέλεσε διευθυντής του Γυμνασιακού Οικοτροφείου Αρρένων της Ιεράς Μητροπόλεως Δημητριάδος και Αλμυρού (1976-1986). Στις 25 Μαΐου 1998 τοποθετήθηκε από τον Αρχιεπίσκοπο Χριστόδουλο στη θέση του ιεροκήρυκα της Αρχιεπισκοπής Αθηνών και του Αρχιγραμματέα της Ιεράς Συνόδου.

Στις 21 Ιανουαρίου 2000 εξελέγη από την Ιεραρχία της Εκκλησίας της Ελλάδος, Μητροπολίτης Καισαριανής, Βύρωνος και Υμηττού με 49 ψήφους από τις 72 των συμμετεχόντων στην ψηφοφορία ιεραρχών, και στις 22 Ιανουαρίου χειροτονήθηκε στον Ιερό Ναό Αγίου Χαραλάμπους Ιλισίων.

## Έργο και απόψεις
Είναι πρόεδρος δύο ειδικών συνοδικών επιτροπών της Ιεράς Συνόδου, Παρακολούθησης Ευρωπαϊκών Θεμάτων, και Λειτουργικής Αναγεννήσεως. Επιπλέον, είναι αναπληρωτής πρόεδρος του Διορθόδοξου Κέντρου της Εκκλησίας της Ελλάδας, και Συνοδικός Σύνδεσμος της Εκκλησίας της Ελλάδος με τις ένοπλες Δυνάμεις.

Από το 2000 ως το 2015 διετέλεσε μέλος του ΚΕΕΛΠΝΟ ως εκπρόσωπος της Εκκλησίας της Ελλάδος. Η συμμετοχή του αυτή δεν υπήρξε ελεύθερη κάποιων αιτιάσεων.

Κατά τα χρόνια της διακονίας του ως Μητροπολίτης Καισαριανής, αλλά και πριν ως πρεσβύτερος, έχει αναπτύξει αξιόλογη ιερατική και μορφωτική δραστηριότητα, ενώ έχει μεριμνήσει για τις κοινωφελείς και κοινωνικές υποδομές της Μητροπόλεως.

Ο Μητροπολίτης έχει εκφράσει απόψεις για διάφορα θέματα, όπως θεολογικά και κοινωνικά.

## Συγγραφικό έργο
Έχει γράψει πολλά, σύντομα, βιβλία, μεταξύ των οποίων:

**Τα βιοτικά μας*, 2006
**Η υπερένδοξη μεταμόρφωση του Κυρίου Ιησού Χριστού και η σημασία της*, 2007
**Μικρά Ασία*, 2007
**Περί της εν Ελλάδι επισκέψεως του Πάπα Ιωάννου Παύλου Β΄*, 2007
**Τα βιοτικά μας Β΄*, 2007
**Υπακοή στον Θεό*, 2007
**Χριστός επί γης*, 2007

## Παραπομπές


## Πηγές
* 
* 

Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Δανιηλ
Ελ Ροσάριο (Νικαράγουα)

Το **Ελ Ροσάριο** (ισπανικά: El Rosario) είναι ένας από τους οκτώ δήμους του Διαμερίσματος Καράσο της Νικαράγουας. Πρωτεύουσα είναι το Ελ Ροσάριο.

## Η πόλη

## Παραπομπές


Κατηγορία:Δήμοι της Νικαράγουας
Κατηγορία:Καράσο
Αγνή του Φωσινύ

Η **Αγνή**, γαλλ. Agnes (απεβ. 11 Αυγούστου 1268) από τον Οίκο του Φωσινύ ήταν κόρη του κυρίου του Φωσινύ και με τον γάμο της έγινε κόμισσα της Σαβοΐας.

## Βιογραφία
Ήταν η πρώτη κόρη του Αϋμόν Β΄ κυρίου του Φωσινύ και της Βεατρίκης του Ωσόν. Ο Αϋμόν Β΄ καταγόταν από τους κόμητες της Γενεύης. Αδέλφια της ήταν η Βεατρίκη και ο νόθος Αϋμόν, έτσι ο πατέρας της την όρισε κληρονόμο του.

Μνηστεύτηκε το 1234 και παντρεύτηκε δύο έτη μετά τον Πέτρο Β΄, που το 1263 έγινε κόμης της Σαβοΐας. Η Αγνή έγινε έτσι κόμισσα για 5 έτη, ως το τέλος της το 1268. Απέκτησαν τη Βεατρίκη, που λόγω του Σαλικού Νόμου δεν μπορούσε να διαδεχθεί τον πατέρα της στη Σαβοΐα: όταν το 1268 απεβίωσε ο Πέτρος Β΄, τον διαδέχθηκε ο επόμενος αδελφός του Φίλιππος Α΄.

Η Αγνή ήθελε αρχικά να δώσει τα 2/3 στον σύζυγό της Πέτρο Β΄ και το 1/3 στην κόρη της Βεατρίκη, αλλά τελικά την όρισε μόνη κληρονόμο του Φωσινύ, μαζί με τον σύζυγο εκείνης Γκιγκ Ζ΄. Αυτό οδήγησε σε μελλοντικές διαμάχες μεταξύ των Οίκοων της Σαβοΐας και του Βιενουά για την περιοχή, την οποία έλαβε ο Οίκος της Σαβοΐας από τους Γάλλους με τη Συνθήκη του Παρισιού το 1355. Η Αγνή τάφηκε στο αββαείο του Κονταμίν-συρ-Αρβ του Φωσινύ.

## Οικογένεια
Παντρεύτηκε τον Πέτρο Β΄ κόμη της Σαβοΐας και είχε τέκνο:
* Βεατρίκη π.1237-1310, παντρεύτηκε πρώτα τον Γκιγκ Ζ΄ κόμη του Βιενουά και μετά τον Γκαστόν Ζ΄ υποκόμη του Μπεάρν.

## Παραπομπές


## Πηγές
* Carrier, Nicolas (2001). La Vie Montagnard en Faucigny a la Fin du Moyen-Âge (in French). L'Harmattan.
* Pollock, M. A. (2015). Scotland, England and France After the Loss of Normandy, 1204-1296. The Boydell Press.

## Εξωτερικοί σύνδεσμοι
* 

Κατηγορία:Κόμισσες της Ιταλίας
Κατηγορία:Κόμισσες της Σαβοΐας
Παντελής Ράλλης

Ο **Παντελής Ράλλης** (28 Μαΐου 1845 - 21 Αυγούστου 1928) ήταν Βρετανός, ελληνικής καταγωγής, έμπορος και πολιτικός.

## Βιογραφία

Γεννήθηκε στη Μασσαλία και ήταν γιος του Θωμά Ράλλη, εμπόρου και συνιδρυτή του εμπορικού οίκου Ράλλη, και της Μαρίας Αργέντη. Η απώτερη καταγωγή της οικογένειάς του ήταν από τη Χίο. Σπούδασε στο Βασιλικό Κολέγιο του Λονδίνου. Ασχολήθηκε με την πολιτική και διετέλεσε βουλευτής του Βρετανικού Κοινοβουλίου την περίοδο 1875-1885.

Απεβίωσε το 1928 στο Σάσσεξ.

## Παραπομπές


Κατηγορία:Βρετανοί πολιτικοί
Κατηγορία:Βρετανοί ελληνικής καταγωγής
Εδουάρδος της Σαβοΐας

Ο **Εδουάρδος** (1284 - 1329) ήταν κόμης της Σαβοΐας (1323-1329). Ήταν ο πρωτότοκος υιός του Αμεδαίου Ε' κόμη της Σαβοΐας και της Σιβύλλας του Μπωζέ.

## Βιογραφία
Γεννήθηκε στο Μπωζέ· διαδέχθηκε το 1323 τον πατέρα του που απεβίωσε. Το 1325 ο Γκιγκ Η' κόμης του Αλμπόν και ο Αμεδαίος Γ΄ κόμης της Γενεύης του επιτέθηκαν στο Βαρεΰ και τον νίκησαν. Ο Εδουάρδος μόλις που κατάφερε να ξεφύγει.

Το 1327 οι κάτοικοι του Μωριέν επαναστάτησαν εναντίον του πρίγκιπα-επισκόπου τους, που ζήτησε τη βοήθεια του Εδουάρδου. Εκείνος συμφώνησε με τον όρο ότι θα του παραχωρηθεί η διοίκηση της επισκοπής. Ο επίσκοπος το αποδέχθηκε και ο Εδουάρδος τον αποκατέστησε στην έδρα του. Το ίδιο έτος ο επίσκοπος του Σιόν αρνήθηκε να του δηλώσει την υποτέλεια που συνηθιζόταν από την εποχή του Πέτρου Β', μεγάλου θείου του Εδουάρδου. Τελικά συμφώνησαν ο ένας να δηλώνει υποτέλεια στον άλλο, στη γέφυρα του Μορζ.

Το 1328 κατασκεύασε ξύλινο υδραγωγείο για τη μεταφορά φρέσκου ύδατος στην αυλή του κάστρου του στο Σαμπερύ. Απεβίωσε απροσδόκητα το 1329 και τον διαδέχθηκε ο νεότερος αδελφός του Αίμων.

## Οικογένεια
Νυμφεύτηκε το 1307 τη Λευκή των Καπετιδών, κόρη του Ροβέρτου Β΄ δούκα της Βουργουνδίας. Είχαν τέκνο:
* Ιωάννα 1310-1344, παντρεύτηκε τον Ιωάννη Γ΄ των Ντρε δούκα της Βρετάνης.

## Πρόγονοι



## Πηγές
* Cox, Eugene L. (1967). The Green Count of Savoy. Princeton, New Jersey: Princeton University Press. LCCN 67-11030.

Κατηγορία:Οίκος της Σαβοΐας
ΦφΛ Βόλφσμπουργκ

Η **ΦφΛ Βόλφσμπουργκ** (γερμανικά: *VfL Wolfsburg*, ) είναι αθλητικό σωματείο με έδρα το Βόλφσμπουργκ της Γερμανίας. Ιδρύθηκε στις 12 Σεπτεμβρίου του 1945. Διαθέτει 17.000 εγγεγραμένα μέλη, και 29 αθλητικά τμήματα. Από τις 23 Μαΐου του 2001, το ποδοσφαιρικό τμήμα ανδρών είναι ανεξάρτητο και λειτουργεί ως εταιρεία με την επωνυμία «VfL Wolfsburg-Fußball GmbH».

## Τμήματα
Τα αθλητικά τμήματα της ΦφΛ Βόλφσμπουργκ είναι τα εξής:
* Ποδόσφαιρο, 1945-2001 (2001-σήμερα)
* Μπάσκετ, από το 1957
* Πετοσφαίριση, από το 1973
* Χειροσφαίριση, από το 1945
* Πόλο, 1958–1994 (αυτονομήθηκε ως ΦφΛ Βίτιγκεν)
* Κολύμβηση, από το 1947
* Καταδύσεις, από το 1947
* Ψυχαγωγική κατάδυση, από το 1984
* Στίβος, από το 1946
* Γυμναστική, από το 1945
* Τρίαθλο, από το 1986
* Ποδηλασία, από το 1987
* Μπάντμιντον, από το 1956
* Χόκεϊ επί πάγου, 1946
* Τζούντο / πολεμικές τέχνες, από το 1953
* Βελάκια, από το 2010
* Μπόουλινγκ, από το 1978
* Βούσου / Τάι Τσι Τσουάν, από το 1976
* Ξιφασκία, από το 1955
* Καράτε / Καποέιρα, 
* Πάλη, από το 1952
* Πυγμαχία, από το 1955
* Άρση βαρών, από το 1954
* Καλλιτεχνικό πατινάζ, από το 1982
* Τζαζ / μοντέρνος χορός, από το 1975
* Χορός, από το 1976
* Μαζορέτες, από το 1998
* Μπρα ντε φερ, από το 1993
* Άθλημα ισοροπίας, από το 2007
* Μηχανοκίνητος αθλητισμός, από το 2005
* Ειδικός αθλητισμός, από το 1959

## Έμβλημα
Το έμβλημα της ομάδας έχει εξελιχθεί με το πέρασμα του χρόνου.


 VfL Wolfsburg old.svg|1969–2002
 Logo-VfL-Wolfsburg.svg|2002–σήμερα


## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Γερμανίας
Συμμαχία Πολιτών

Η **Συμμαχία Πολιτών** ήταν κυπριακό πολιτικό κόμμα, που ιδρύθηκε το 2013 και διαλύθηκε το 2021. Ιδρυτής και πρόεδρος του κόμματος ήταν ο Γιώργος Λιλλήκας. Το κόμμα εκπροσωπήθηκε στη Βουλή των Αντιπροσώπων την περίοδο 2016-2021. Η Συμμαχία Πολιτών ήταν μέλος του Ευρωπαϊκού Δημοκρατικού Κόμματος. Το 2021 ενσωματώθηκε στο Κίνημα Σοσιαλδημοκρατών-Ε.Δ.Ε.Κ..

## Ιστορικό
Η Συμμαχία Πολιτών ιδρύθηκε στις 28 Απριλίου 2013. Στην ιδρυτική συνέλευση παρευρέθηκαν στελέχη από το Α.Κ.Ε.Λ., το ΔΗ.ΚΟ. και το ΕΥΡΩ.ΚΟ., τα οποία προσχώρησαν στη Συμμαχία Πολιτών.

Στις 9 Ιουνίου 2013 η Συμμαχία Πολιτών απέκτησε κοινοβουλευτική εκπροσώπηση, καθώς ο ανεξάρτητος βουλευτής Αμμοχώστου Νίκος Κουτσού προσχώρησε στο κόμμα μαζί με τα υπόλοιπα μέλη του ΕΥΡΩ.Κ.Ο, που είχαν αποχωρήσει από αυτό.

Η Συμμαχία Πολιτών συμμετείχε στις ευρωεκλογές του 2014, στις οποίες έλαβε το 6,78% των ψήφων και δεν κατάφερε να εκλέξει κανέναν ευρωβουλευτή. Δύο χρόνια αργότερα, στις βουλευτικές εκλογές του 2016, το κόμμα έλαβε το 6,01% των ψήφων και εξέλεξε τρεις βουλευτές.

Η Συμμαχία Πολιτών συμμετείχε στις διεργασίες των κομμάτων του «ενδιάμεσου» για την εξεύρεση κοινού προεδρικού υποψηφίου, ενόψει των εκλογών του 2018. Η Ανώτατη Σύγκλητος του κόμματος πρότεινε τον Γιώργο Λιλλήκα, ωστόσο, δεν ανακοινώθηκε επισήμως η υποψηφιότητά του.

Εν τέλει, προκρίθηκε η υποψηφιότητα του Πρόεδρου του Δημοκρατικού Κόμματος, Νικόλα Παπαδόπουλου, ενώ η Συμμαχία Πολιτών αποφάσισε την μεμονωμένη υποψηφιότητα του προέδρου της. Ο Γιώργος Λιλλήκας ανακοίνωσε και επισήμως την υποψηφιότητά του, η οποία προκάλεσε αντιδράσεις στο εσωτερικό της Συμμαχίας Πολιτών. Αποκορύφωμα της εσωτερικής αμφισβήτησης ήταν η ανεξαρτητοποίηση του βουλευτή Λεμεσού, Παύλου Μυλωνά και άλλων πέντε στελεχών του κόμματος, οι οποίοι αργότερα υποστήριξαν τον Νικόλα Παπαδόπουλο.

Η υποψηφιότητα Λιλλήκα συγκέντρωσε 2,18% και κατετάγη πέμπτη μεταξύ εννέα υποψηφίων. Στον απόηχο της αποτυχίας του Γιώργου Λιλλήκα να περάσει στον δεύτερο γύρο των εκλογών, η Συμμαχία Πολιτών αποφάσισε την ψήφο κατά συνείδηση. Με την απόφαση αυτή διαφώνησε η βουλευτής Αμμοχώστου Άννα Θεολόγου, η οποία αποχώρησε από το κόμμα, συμμετέχοντας αργότερα, στην ίδρυση νέου πολιτικού κινήματος με την ονομασία Ανεξάρτητοι.

Το 2019, η Συμμαχία Πολιτών συνεργάστηκε με το Κίνημα Οικολόγων-Συνεργασία Πολιτών, παρουσιάζοντας κοινό ψηφοδέλτιο για τις ευρωεκλογές. Ωστόσο, δεν εξέλεξε ευρωβουλευτή.

Ενόψει των βουλευτικών εκλογών του 2021, το κόμμα συνεργάστηκε με το Κίνημα Σοσιαλδημοκρατών-Ε.Δ.Ε.Κ., με τη συμμετοχή στελεχών της Συμμαχίας στα ψηφοδέλτια της Ε.Δ.Ε.Κ., συμφωνώντας επίσης και σε μετεκλογική συμπόρευση. Λόγω της συνεργασίας, η Συμμαχία Πολιτών εξέλεξε έναν βουλευτή, τον Ανδρέα Αποστόλου, στη Λάρνακα. Στις 24 Ιουνίου 2021 ανακοινώθηκε και επισήμως η ενσωμάτωση της Συμμαχίας Πολιτών στο Κίνημα Σοσιαλδημοκρατών-Ε.Δ.Ε.Κ..

## Αποτελέσματα εκλογών
### Βουλή των Αντιπροσώπων

### Ευρωπαϊκό Κοινοβούλιο

### Πρόεδρος της Δημοκρατίας

## Πτέρυγα νεολαίας
Η **Συμμαχία Νέων** ήταν η οργάνωση νεολαίας της Συμμαχίας Πολιτών.

## Παραπομπές


## Εξωτερικοί σύνδεσμοι
*Επίσημη ιστοσελίδα 

Κατηγορία:Κυπριακά πολιτικά κόμματα
Τερτσίνα

**Τερτσίνα** λέγεται η στροφή που αποτελείται από τρεις στίχους και η ομοιοκαταληξία τους είναι ποικίλη.

## Ιστορία
Η Τερτσίνα καλλιεργήθηκε από την Ιταλική λογοτεχνία. Εμφανίστηκε στις πρώτες δεκαετίες του 14ου αιώνα.

Ο πρώτος που χρησιμοποίησε τερτσίνες ήταν ο Δάντης, ο οποίος θεωρείται και ο ευρέτης της. Ο Δάντης συνέθεσε με το εν λόγω είδος στροφής τη *Θεία Κωμωδία*.

## Μορφή
Η τερτσίνα έχει ποικιλία ομοιοκαταληξίας. Μπορεί να ομοιοκαταληκτούν οι δύο πρώτοι στίχοι της α΄ στροφής (ααβ) ή ο πρώτος και ο τρίτος (αβα) ή ο δεύτερος και ο τρίτος (αββ). Η ομοιοκαταληξία της πρώτης στροφής μπορεί να συνάπτεται όμως και με τη δεύτερη και τρίτη στροφή κλπ., οπότε δημιουργούνται ποικίλες μορφές: αβα - βγβ - γδγ, αβα - αβα, ααβ - ααβ. Ο στίχος που μένει μόνος ομοιοκαταληκτεί με το μονό της παρακάτω στροφής.

Οι εν λόγω στροφές χωρίζονται στις εξής δύο κατηγορίες:
*Στην πρώτη κατηγορία εντάσσονται αυτές που ανήκουν σε ποιήματα, τα οποία έχουν σταθερή μορφή, όπως τα σονέτα. Είναι πιο τεχνικές και ακολουθούν ορισμένους κανόνες.  
*Στη δεύτερη κατηγορία εντάσσονται αυτές που ανήκουν σε ποιήματα ασταθής μορφής, οι οποίες δεν έχουν ορισμένο αριθμό στροφών.

## Νεοελληνική Λογοτεχνία
Στη νεοελληνική λογοτεχνία η τερτσίνα, η οποία έχει ιταλική προέλευση, εισήχθη από το Διονύσιο Σολωμό.

Τερτσίνες συναντάμε στα δημοτικά τραγούδια σε μικρόστιχα ποιήματα ή σε ποιήματα που γίνονται από μία και μόνη στροφή. Οι τρίστιχες αυτές στροφές, δεν έχουν ποικίλη ομοιοκαταληξία, αλλά την ίδια και στους τρεις στίχους.

Τερτσίνες έχουν γράψει ο Γεώργιος Χορτάτσης, ο Διονύσιος Σολωμός, ο Ιωάννης Γρυπάρης, ο Μάρκος Τσιριμώκος, ο Νίκος Καζαντζάκης, ο Ναπολέων Λαπαθιώτης, ο Μήτσος Παπανικολάου.

Ακολουθεί το ποίημα του Μάρκου Τσιριμώκου, το οποίο είναι ποιημένο σε τερτσίνες.


Μες στης Πλάκας τα σοκάκια
που διαβαίνει πεταχτούλα,
κρυφολένε χωρίς κάκια.

Πως τους πότισε φαρμάκια,
η ξανθομαλλούσσα η Κούλα.
Μες της πλάκας τα σοκάκια.

Του καλού της η Μαριώ,
λαχταρούσε να τον σύρει.
Με την Μάνα και τον Κύρη.

Φτάσανε από το χωριό,
στ' Άη-Θωμά το πανηγύρι,
κι όσο πλήθαιναν οι γύροι.


## Σημειώσεις


## Παραπομπές


Κατηγορία:Μετρική
Φιλιβέρτος Β΄ της Σαβοΐας

Ο **Φιλιβέρτος Β΄** (*Philibert II de Savoie*, 10 Απριλίου 1480 - 10 Σεπτεμβρίου 1504), ο επονομαζόμενος **ο Ωραίος** ή **ο Καλός**, ήταν δούκας της Σαβοΐας από το 1497 έως τον θάνατό του. Ήταν ο πρωτότοκος υιός του Φιλίππου Β' δούκα της Σαβοΐας και της πρώτης συζύγου του Μαργαρίτας των Βουρβόνων, κόρης του Καρόλου Α' δούκα του Μπουρμπόν.

## Βιογραφία
Γεννήθηκε στο Ποντ-ντ' Αίν. Ο πατέρας του ήταν ο 3ος υιός και δεν περίμενε να γίνει δούκας, μια και ο πιο μεγάλος αδελφός του είχε υιούς και εγγονό. Ωστόσο το 1496 ο Φίλιππος Β' διαδέχθηκε τον μικρανιψιό του Κάρολο Β'. Αμέσως πάντρεψε τον 16ετή Φιλιβέρτο με την αδελφή του Καρόλου Β', την 9ετή Γιολάντα-Λουίζα. Ήταν η κληρονόμος του πατέρα της και του πάππου της Αμεδαίου Θ', ο οποίος είχε τους τίλους του βασιλιά της Κύπρου, της Ιερουσαλήμ και της Μικράς Αρμενίας. Τους τίτλους αυτούς διεκδικούσε και ο πατέρας του, ο οποίος ήταν ηλικιωμένος και απεβίωσε έπειτα από 19 μήνες εξουσίας. 

Το νέο ζεύγος χρησιμοποιούσε τους τίτλους του χωρίς πια αμφισβητήσεις από διεκδικητές. Όμως η Γιολάντα-Λουίζα απεβίωσε το 1422 στα 12 έτη της. Αν και την κληρονόμησε η Καρλόττα Τραστάμαρα, κόρη της θείας της Άννας Σαβοΐας, ο Φιλιβέρτος Β' συνέχισε να χρησιμοποιεί τους τίτλους της συζύγου του. Το 1501 άρχισε ο Λουδοβίκος ΙΒ' Βαλουά την εκστρατεία του που στο τέλος κατέκτησε το Μιλάνο, έτσι η Σαβοΐα θα βρεθεί μεταξύ Γαλλικών εδαφών. Απεβίωσε το 1504 στα 24 έτη του άτεκνος και τον διαδέχθηκε ο νεότερος αδελφός του Κάρολος Γ'. 

## Οικογένεια
Νυμφεύτηκε πρώτα το 1496 τη Γιολάντα-Λουίζα, κόρη του εξαδέλφου του Καρόλου Α΄ δούκα της Σαβοΐας.

Το 1501 έκανε το δεύτερο γάμο του με τη Μαργαρίτα των Αψβούργων, κόρη του Μαξιμιλιανού Α΄ και της Μαρίας των Βαλουά δούκισσας της Βουργουνδίας. Η Μαργαρίτα ήταν, από τη μητέρα της, κυβερνήτης των 17 επαρχιών των Κάτω Χωρών.

## Πρόγονοι



Κατηγορία:Δούκες της Σαβοΐας
Κατηγορία:Κόμητες της Σαβοΐας
Κατηγορία:Κόμητες της Γενεύης
Λευκοχώρι Φθιώτιδας

*Για συνώνυμους οικισμούς στην Ελλάδα δείτε το λήμμα: [[Λευκοχώρι]]

Το *'Λευκοχώρι''' είναι μικρό πεδινό χωριό του Δήμου Αμφίκλειας-Ελάτειας, στην Στερεά Ελλάδα. Σύμφωνα με την Απογραφή του 2011, έχει 123 μόνιμους κατοίκους. Το χωριό βρίσκεται στον κάμπο της Ελάτειας και οι κάτοικοί του ασχολούνται με τη γεωργία. Ο Ι.Ν. Αγίου Γεωργίου είχε μετατραπεί σε οχυρό κατά τον απελευθερωτικό αγώνα των Ελλήνων (τότε υπήρχαν δυο οικισμοί το Αλισαχω ή Αλισάκι και ο κυρίως οικισμός Μάνεσι, κοντά στο σημερινό νεκροταφείο). Τις 28 Ιουλίου του 1821 έλαβε χώρα μάχη (στο Αλισάκι) την οποία έχασαν οι Έλληνες από τους Τούρκους ενώ λίγο αργότερα οι τελευταίοι ηττήθηκαν στην Λιβαδειά. Το χωριό απέχει από την Ελάτεια 2,5 χλμ., αποτελεί δε τον τελευταίο οικισμό της Περιφερειακής Ενότητας (πρώην νομού) Φθιώτιδας στα σύνορά της με την Βοιωτία. Η παλαιά ονομασία του ως το 1968 ήταν Μάνεσι.

## Παραπομπές


Κατηγορία:Χωριά της περιφερειακής ενότητας Φθιώτιδας
Αναρίτα

Η **Αναρίτα** είναι κοινότητα της επαρχίας Πάφου στην Κύπρο.  

## Τοποθεσία
Η Αναρίτα βρίσκεται σε απόσταση 12 χιλιομέτρων νοτιοανατολικά της Πάφου, σε υψόμετρο 90 μέτρων από την επιφάνεια της θάλασσας. Στα βόρεια συνορεύει με την Επισκοπή, στα βορειοανατολικά με τη Νατά, στα ανατολικά με τον Φοίνικα, στα νότια με τα Μαντριά και στα δυτικά με την Τίμη και την Αγία Βαρβάρα.

## Ιστορία
Σύμφωνα με τον Λουί ντε Μας Λατρί. Την περίοδο της Φραγκοκρατίας η Αναρίτα ήταν φέουδο. Το 1468 ο βασιλιάς Ιάκωβος Β΄ δώρησε την Αναρίτα στον ιππότη Jerome Salviati.

## Ονομασία
Δεν είναι γνωστή η προέλευση της ονομασίας Αναρίτας. Η πιθανότερη εκδοχή αναφέρει ότι η λέξη Αναρίτα προήλθε από τη λέξη *Ενορίτης*. Η βυζαντινής προέλευσης λέξη ενορία σημαίνει εκκλησιαστική περιφέρεια. Ωστόσο, την εποχή της φραγκοκρατίας είχε και διοικητική σημασία. Η λέξη έγινε *ανορία* και έτσι ο *ενορίτης* έγινε *ανορίτης*. Ακολούθως η λέξη έγινε *αναρίτης*. Όταν δημιουργήθηκε ο οικισμός, χρησιμοποιείτο η λέξη *κώμη* (η λέξη χωριό χρησιμοποιήθηκε αργότερα). Επειδή η λέξη κώμη είναι θηλυκού γένους, υπερίσχυσε το γένος της στην έκφραση *εις τον αναρίτη* και έτσι έγινε *εις την Αναρίταν*.

## Πληθυσμός
Έως το 1958 ο πληθυσμός της Αναρίτας αποτελείτο κυρίως από Ελληνοκύπριους αλλά και μερικές δεκάδες Τουρκοκύπριους. Κατά τις δικοινοτικές διαταραχές του 1958 οι Τουρκοκύπριοι κάτοικοι έφυγαν από την Αναρίτα και εγκαταστάθηκαν στα Μανδριά. Στη συνέχεια τα σπίτια τους καταστράφηκαν και δεν μπορούσαν να επιστρέψουν πίσω. Το ΕΒΚΑΦ έφτιαξε μερικά σπίτια για αυτούς στα Μαντριά, όπου παρέμειναν έως τις 30 Αυγούστου 1975, όταν, ως συνέπεια της τουρκικής εισβολής 1974, μεταφέρθηκαν από την UNFICYP στη βόρεια Κύπρο. Οι περισσότεροι εγκαταστάθηκαν στον Καραβά.

Στην Αναρίτα παρέμειναν οι Ελληνοκύπριοι κάτοικοι της. Στην τελευταία απογραφή πληθυσμού (2011) ο πληθυσμός της Αναρίτας παρουσιάζεται αυξημένος σε σχέση με τις προηγούμενες απογραφές, όντας ο μεγαλύτερος πληθυσμός που καταγράφηκε ποτέ στην κοινότητα.

Ο πίνακας που ακολουθεί παρουσιάζει τον πληθυσμό της κοινότητας όπως καταγράφηκε στις απογραφές πληθυσμού που έγιναν στην Κύπρο.

## Παραπομπές


Κατηγορία:Κοινότητες της Επαρχίας Πάφου
Περιοχή Γκαΐρο

Η **Περιοχή Γκαΐρο** *(Gairo District)* είναι μία από τις επτά περιοχές της Περιφέρειας Μορογκόρο της Τανζανίας. Βρίσκεται στη βορειοδυτική γωνία της Περιφέρειας Μορογκόρο. Η διοικητική της έδρα είναι στην πόλη Γκαΐρο *(Gairo)*.

## Ιστορία
Η **Επαρχία Γκαΐρο**, επισήμως ιδρύθηκε όταν δημοσιεύτηκε τον Μάρτιο του 2012. Πριν από αυτό, το Γκαΐρο ήταν ένας τομέας της Περιοχής Κιλόσα.

## Διοικητικές υποδιαιρέσεις

### Εκλογικές περιφέρειες
Για τις βουλευτικές εκλογές, η Τανζανία χωρίζεται σε εκλογικές περιφέρειες. Από τις εκλογές του 2010 από την περιοχή που έγινε η Περιοχή Γκαΐρο (πρώην τμήμα της Περιοχής Κιλόσα) είχε μία εκλογική περιφέρεια:
* Εκλογική Περιφέρεια Γκαΐρο

### Τομείς
Η Περιοχή Γκαΐρο διαιρείται διοικητικά σε Τομείς.

### Τμήματα
Από το 2012, η Περιοχή Γκαΐρο διαιρείται διοικητικά σε οκτώ Τμήματα: 

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μορογκόρο
* Μορογκόρο

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Μορογκόρο
Η Ψυχή ανοίγει το χρυσό κουτί της Αφροδίτης

**Η Ψυχή ανοίγει το χρυσό κουτί της Αφροδίτης** είναι έργο του ζωγράφου Τζον Γουίλιαμ Γουότερχαουζ εμπνευσμένο από το έργο «*[[Η Ψυχή του Καλλιτέχνη]]*» του έλληνα Νικολάου Γύζη. Είναι έργο αλληγορικό και, ίσως, απάντηση στο έργο του Γύζη.

## Περιγραφή
Το έργο εικονίζει μια νεανίδα καθιστή, με ένα κουτάκι στο χέρι. Θέλει οπωσδήποτε να δεί τι είναι μέσα.

## Ερμηνεία
Η πεταλούδα Ψυχή στην αρχαία ελληνική μυθολογία είναι η προσωποποίηση της ανθρώπινης ψυχής, της τελευταίας πνοής του ετοιμοθάνατου, η εμψύχωση του ανθρώπινου πνεύματος. Ήταν πανέμορφη πριγκηποπούλα, στην ομορφιά ανώτερη της Αφροδίτης. Όλοι οι άνδρες της επικράτειας τη λαχταρούσαν. Πορώθηκε όμως από την αγάπη της στον Έρωτα, που από φθόνο της είχε στείλει η επισκιασμένη Αφροδίτη. Η Ψυχή μετά από έναν κυριολεκτικό κυκεώνα συγκυριών βρέθηκε μπροστά στην απεγνωσμένη αποστολή, να κατέβει στον κάτω κόσμο, και αφού επιστρέψει, σε ένα μικρό κουτάκι να φέρει στον κόσμο το βάλσαμο. Ο όρος όμως ήταν, να μην ανοίξει το κουτί για να δεί το περιεχόμενο. Η εικονιζόμενη Ψυχή είναι ίσως η απάντηση του Γουότερχαους, που από χιούμορ δείχνει την Ψυχή να υποκύπτει στην περιέργεια. Είναι άραγε δυνατό να τιμωρηθεί;

## Πηγές
* https://web.archive.org/web/20160424145029/http://www.johnwilliamwaterhouse.com/pictures/psyche-golden-box-1903

Κατηγορία:Πίνακες του Τζον Γουίλιαμ Γουότερχαουζ
Λαβάς

[thumb|250px|Λαβάς σερβιρισμένο στο [Ερεβάν, Αρμενία.]]
Το **λαβάς** (αρμενικά: լավաշ, αζερικά και ; κουρδικά: nanê loş; φαρσί: لواش) είναι μαλακό, λεπτό, επίπεδο ψωμί χωρίς διογκωτικά, το οποίο παρασκευάζεται στον παραδοσιακό φούρνο, το ταντόρ. Το λαβάς καταναλώνεται σε όλη την Καυκασία, τη δυτική Ασία και στις περιοχές γύρω από την Κασπία Θάλασσα. Το λαβάς είναι ο πιο διαδεδομένος τύπος ψωμιού στην Αρμενία, το Αζερμπαϊτζάν, την Τουρκία και το Ιράν. Συχνά αναφέρεται ως αρμενικό λαβάς.

Οι περισσότεροι ειδικοί στο φαγητό θεωρούν ότι το λαβάς προέρχεται από την Αρμενία,, ενώ άλλοι αναφέρουν ότι πιθανότατα προέρχεται από τη Μέση Ανατολή. Ο Πίτερ Ράινχαρτ αναφέρεται ότι το λαβάς συχνά αποκαλείται αρμενικό επίπεδο ψωμί, όμως έχει ιρανικές ρίζες και καταναλώνεται σε όλη τη Μέση Ανατολή και τον κόσμο. Ο Ρατς Μαρτιροσιάν συνέδεσε διστακτικά το αρμενικό լավաշ lavaš, με τις προφορικές μορφές լափ lapʿ, լուփ lupʿ, լովազ lovaz, οι οποίες σημαίνουν επίπεδος ή πλατύς από χέρι. Άλλες ετυμολογίες περιλαμβάνουν τις  լափուկ lapʿuk, լեփուկ lepʿuk, επίπεδη πέτρα, լավազ lavaz, πολύ λεπτός και υποθέτει ότι προέρχεται από τη πρωτοαρμενική λέξη λάου-, η οποία σημαίνει, επίπεδος, γεγονός που θεωρείται σημειολογικά πιθανό, καθώς το ψωμί είναι επίπεδο και λεπτό.

Το λαβάς προετοιμάζεται από απλό ζυμάρι από αλεύρι σίτου και νερού, το οποίο πλάθεται σε σφαίρες, οι οποίες στη συνέχεια απλώνονται σε λεπτά στρώματα. Το ζυμάρι στη συνέχεια απλώνεται πάνω σε οβάλ επιφάνεια. Στη συνέχεια το ζυμάρι τοποθετείται στα τοιχώματα του ταντόρ, παραδοσιακού κωνικού πήλινου φούρνου. Μετά από μισό με ένα λεπτό, το ψωμί απομακρύνεται από το φούρνο. Μπορεί να αποθηκευτεί μέχρι έξι μήνες. Το λαβάς σερβίρεται με τυρί, λαχανικά ή κρέας. Επίσης, έχει τελετουργικό ρόλο στο γάμο, όταν τοποθετείται στους ώμους των νιόπαντρων για να φέρει γονιμότητα και ευημερία.

Το 2014, το «Λαβάς, η προετοιμασία, η σημασία και η εμφάνιση του παραδοσιακού ψωμιού ως έκφραση του πολιτισμού της Αρμενίας» εντάχθηκε στον αντιπροσωπευτικό κατάλογο της άυλης πολιτιστικής κληρονομιάς της ανθρωπότητας.

## Παραπομπές


Κατηγορία:Ψωμιά
Κατηγορία:Τρόφιμα μαγειρεμένα στο φούρνο
Κατηγορία:Αρμενική κουζίνα
Ποταμός Ραζντάν

Ο **Ραζντάν** (αρμενικά:  Հրազդան, με λατινικούς χαρακτήρες *Hrazdan*) είναι ο δεύτερος μεγαλύτερος ποταμός της Αρμενίας. Πηγάζει στο βορειοδυτικό άκρο της λίμνης Σεβάν και ρέει νότια, διαμέσου της επαρχίας Κότιακ και της πρωτεύουσας της Αρμενίας, του Ερεβάν. Η λίμνη με τη σειρά της τροφοδοτείται από πολλά ρέματα. Στη πεδιάδα του Αραράτ, στα σύνορα με την Τουρκία, ο Ραζντάν συμβάλει με τον Αράξη. Ο ποταμός έχει μήκος 141 χιλιόμετρα. Το νερό του ποταμού χρησιμοποιείται για την άρδευση καλλιεργειών, την παραγωγή υδροηλεκτρικής ενέργειας από μια σειρά σταθμών.

## Ονομασίες
Ο ποταμός αποκαλούταν Ιλνταρούνι στα ουραρτιανά. Στα τουρκικά, το όνομα του ποταμού είναι Zangu (αρμενικά: Զանգու), Zanga, Zangi ή Zengy.

## Γεωγραφία
Ο ποταμός Ραζντάν δημιουργείται από το νερό που εκρέει από τη λίμνη Σεβάν, τη μεγαλύτερη λίμνη της Αρμενίας, σε υψόμετρο 1.900 μέτρων. Ο ποταμός σχηματίζεται στο βορειοδυτικό άκρο της λίμνης και στη συνέχεια ρέει προς τα νότια, διασχίζοντας ένα βαθύ φαράγγι και φτάνει στη δυτική πλευρά του Ερεβάν, της πρωτεύουσας της Αρμενία, και στη συνέχεια συμβάλλει με τον Αράξη νότια της πόλης. Οι γεωλογικοί σχηματισμοί κατά μήκος του ποταμού αποτελούνται από ροές λάβας (κυρίως βασαλτικές) οι οποίες δημιουργήθηκαν από τρία ηφαίστεια στην οροσειρά Γκέκγακμ. Το ανώτερο στρώμα βασάλτη έχει ηλικία περίπου 200.000 ετών. Υπάρχουν πολλές πόλεις και χωριά κτισμένες στις όχθες του ποταμού είναι οι Σεβάν, Ραζντάν, Τσαρεντσαβάν, Αρζνί, Ερεβάν και Μασία, με συνολικό πληθυσμό περίπου 1.130.000.

Η λεκάνη απορροής του ποταμού έχει εμβαδόν 2.566 τετραγωνικά χιλιόμετρα. Η ετήσια βροχόπτωση στην περιοχή είναι 257 χιλιοστά, με μέγιστο τα 43 χιλιοστά, το Μάιο, και ελάχιστον 8 χιλιοστά, τον Αύγουστο. Η μέση θερμοκρασία στην περιοχή ποικίλει από -3 °C τον Ιανουάριο μέχρι +26 °C τον Ιουλίου, ενώ οι ακραίες τιμές είναι από -15 °C μέχρι +44 °C. Η ετησία ροή του ποταμού είναι 733 εκατομμύρια κυβικά μέτρα.

## Πανίδα
Η πανίδα που απαντάται στο ποτάμι περιλαμβάνει 33 είδη χειρονομίδων και 23 ειδών σιμουλιδών (οικογένειες διπτέρων). Στο ποτάμι έχουν βρεθεί 2 είδη τροχοφόρων, 13 είδη κλαδοκεράνιων και 10 είδη κωπηπόδων. Το είδος ψαριού που απαντάται στον ποταμό είναι η πέστροφα του Σεβάν (*Salmo ischchan*), ενώ έχουν αναφερθεί και καραβίδες.

## Αξιοποίηση
Τα νερά του ποταμού έχουν χρησιμοποιηθεί για άρδευση τον 19ο αιώνα και από τις αρχές του 20ού αιώνα. Η άρδευση έλαβε χώρα στην κοιλάδα του Αραράτ, όπου δημιουργήθηκαν 80.000 εκτάρια αρδεύσιμης γης. Η αξιοποίηση της υδροηλεκτρικής ενέργειας έγινε με την κατασκευή εφτά εργοστασίων, γνωστών ως «καταρράκτης Σεβάν-Ραζντάν», σε μήκος 70 χιλιομέτρων με συνολική δυνατότητα παραγωγής 560 MW. Είναι η μεγαλύτερη διάταξη παραγωγής υδροηλεκτρικής ενέργειας στην Αρμενία. Κατασκευάστηκε ανάμεσα στο 1930 και το 1962. Παρόλα αυτά, δίνεται προτεραιότητα στη χρήση των νερών για ύδρευση και αυτό καθορίζει την απελευθέρωση νερών από τη λίμνη, και οι σταθμοί λειτουργούν ανάλογα.

## Παραπομπές


## Βιβλιογραφία
*

κατηγορία:Ποταμοί της Αρμενίας
Τελωνειακή υπηρεσία

**Τελωνειακή υπηρεσία** είναι η αρχή ή η κρατική υπηρεσία μίας χώρας που έχει την ευθύνη της συλλογής Δασμών και του ελέγχου της διακίνησης αγαθών, περιλαμβανομένων των ζώων, των μεταφορών, των προσωπικών ειδών και των επικινδύνων αντικειμένων, που εισάγονται ή εξάγονται από μία χώρα. Στην Ελλάδα το παραπάνω έργο έχει ανατεθεί στην Ελληνική Τελωνειακή Υπηρεσία. Η διακίνηση ανθρώπων μέσα και έξω από μία χώρα συνήθως παρακολουθείται από τις αρχές που ασχολούνται με την μετανάστευση.

Κάθε χώρα έχει τους νόμους και τους κανονισμούς της για το διεθνές εμπόριο αγαθών, που εφαρμόζουν και επιβάλλουν οι τελωνειακές αρχές της. Η εισαγωγή ή εξαγωγή κάποιων αγαθών μπορεί να απαγορεύεται. 

Στις περισσότερες χώρες, το έργο των τελωνειακών υπηρεσιών επιτυγχάνεται και μέσω διακυβερνητικών συμφωνιών και διεθνών νόμων. Τα τελωνειακά δικαιώματα είναι οι Δασμοί οι φόροι και οι λοιπές επιβαρύνσεις επί των εισαγωγών και εξαγωγών αγαθών.  

Τα υποκείμενα είδη πριν τελωνιστούν φυλάσσονται σε τελωνειακό έδαφος ή υπό τελωνειακή επιτήρηση σε φορολογικές αποθήκες.
## Ιδιωτικοποίηση των Τελωνειακών διαδικασιών

Οι τελωνειακές διαδικασίες είναι μέρος μίας από τις τρεις βασικές εξουσίες μιας κυβέρνησης, της Εκτελεστικής (οι άλλες δύο είναι η νομοθετική και η δικαστική). Παρόλα αυτά, στην προσπάθειά τους να καταπολεμήσουν την διαφθορά, πολλές χώρες έχουν ιδιωτικοποιήσει εν μέρει τα τελωνεία τους. Αυτό γίνεται μέσω σύναψης συμβάσεων με ιδιωτικές εταιρείες ελεγκτών.

Αυτό μπορεί να είναι δικαιολογημένο στην περίπτωση μιας χώρας με μη αποτελεσματικό τελωνειακό μηχανισμό, αλλά έχει παρατηρηθεί διαφυγή εσόδων και μεγάλες καθυστερήσεις στις ναυτιλιακές μεταφορές στην περίπτωση εκ των προτέρων ελέγχων από τέτοιου είδους ελεγκτικές εταιρείες.

## Δείτε επίσης

* Ελληνική Τελωνειακή Υπηρεσία
* Ευρωπαϊκή Τελωνειακή Ένωση

## Παραπομπές



## Εξωτερικοί σύνδεσμοι

* Παγκόσμιος οργανισμός Τελωνείων
* Ευρωπαϊκά Τελωνεία

Κατηγορία:Εμπόριο
Κατηγορία:Παράνομη οικονομία
Το Πνεύμα της Θλίψεως

Το ***Πνεύμα της Θλίψεως*** είναι αλληγορικός πίνακας του Νικολάου Γύζη.

## Περιγραφή
Στον πίνακα απεικονίζεται μία νεαρή ανδρική μορφή, το Πνεύμα της θλίψης, που κρατά μία λύρα. Το ένα χέρι του νεαρού παίζει τις χορδές της λύρας. Το Πνεύμα έχει φτερά αγγέλου, η συνέχεια των οποίων διακόπτεται απότομα από έναν επιβλητικό κύκλο που περιβάλλει το σχέδιο. Η έκφραση του Πνεύματος είναι αυτή της σιωπηλής οδύνης, χωρίς όμως να φαίνεται κάποια παραμόρφωση στο πρόσωπό του, είτε δάκρυα. Το στοιχείο αυτό παραπέμπει στην έκφραση των φιγούρων των κλασικών επιτύμβιων αναγλύφων. Το *Πνεύμα της Θλίψεως* είναι η προσωποποίηση της ίδιας της θλίψης.

## Ιστορία
Ο πίνακας δημιουργήθηκε το 1896 παράλληλα με μία πληθώρα άλλων, μεταξύ των οποίων ο *"Ολυμπιονίκης"*, *"Η Δόξα των Ψαρών"* και *"Ο Γέρος που Καπνίζει"*, τη χρονιά που ο Γύζης έλαβε αργυρό μετάλλιο για το *"Δίπλωμα των Ολυμπιακών Αγώνων"*, με θέμα τον "Ευαγγελισμό της Ελλάδας". Το θέμα αυτό απασχόλησε έντονα τον Γύζη, ο οποίος θεωρούσε πως δε μπορεί να ζωγραφίσει τη χώρα τόσο όμορφη όσο τη συλλογίζεται.

## Πηγές
*"Οι Μεγάλοι Έλληνες Ζωγράφοι: Νικόλαος Γύζης"*, Ιωάννης Παπαϊωάννου, ISBN 960-442-542-0

## Εξωτερικοί σύνδεσμοι
*Έργα του Νικολάου Γύζη στο Museum Syndicate

Κατηγορία:Έργα ζωγραφικής του Νικολάου Γύζη
Τάκης Σπετσιώτης

Ο **Τάκης Σπετσιώτης** είναι Έλληνας συγγραφέας και σκηνοθέτης.

Γεννήθηκε το 1954 στον Πειραιά και μεγάλωσε στην Ερμιόνη, απ' όπου και έφυγε το 1971. Έχει σκηνοθετήσει ταινίες μικρού και μεγάλου μήκους και έχει συγγράψει μυθιστορήματα. Η ταινία *[[Μετέωρο και σκιά]]* με θέμα τη ζωή του Ναπολέοντα Λαπαθιώτη απέσπασε το 1985 το Α΄ Κρατικό Βραβείο Καλύτερης Ταινίας.

## Φιλμογραφία
### Τηλεόραση
*1993 *Ανατομία ενός εγκλήματος*: Καθαρτήριο
*1994 *Ανατομία ενός εγκλήματος*: Σχέση στοργής
### Κινηματογράφος
*1976 *Η Λίζα και η άλλη*
*1977 *Καλλονή* (μικρού μήκους)
*1981 *Στην αναπαυτική μεριά*	
*1985 *[[Μετέωρο και σκιά]]*	
*1987 *Εις το φως της ημέρας*
*1991 *Κοράκια* (ή "Το παράπονο του νεκροθάφτη")

### Θέατρο
*1999-2001 *Ψυχολογία Συριανού συζύγου* του Εμμανουήλ Ροΐδη
2003 *Ο μονόλογος του βασιλιά Λεοπόλδου* του Μάρκ Τουαίην

## Βιβλία
*1996  *Στον Κώστα Ταχτσή αντί στεφάνου*, Οδός Πανός
*1999  *Χαίρε Ναπολέων*, (μαζί με Ν. Λαπαθιώτη), Άγρα
*2003  *Δελτίον ταυτότητος*, Άγρα
*2005  *Αντουανέττα Αγγελίδη* (μαζί με Β. Ραφαηλίδη, Β. Μαζωμένο) κ.ά., Αιγόκερως
*2006  *Ταχτσής - Δεν ντρέπομαι*, Πολύχρωμος Πλανήτης
*2007  *Τριανδρίες και Σία*, Άγρα
*2009  *Γραμματικός σ' ένα παιδί του δρόμου*, Άγρα
*2009  *Το άλλο κρεβάτι*, Άγρα
*2011  *Ευγενία Χατζίκου: Notebook* (μαζί με Π. Βούλγαρη, Κ. Φέρρη) κ.ά.,  Τετράγωνο
*2023  *Προσευχές έκτακτης ανάγκης*

## Παραπομπές


Κατηγορία:Έλληνες σκηνοθέτες
Κατηγορία:Έλληνες συγγραφείς του 21ου αιώνα
Παν και Ηχώ (Σιμπέλιους)

Η ορχηστρική σύνθεση **Παν και Ηχώ** (αριθμ. έργου 53a) (, op. 53a), είναι ένα χορευτικό ιντερμέτζο του Γιάν Σιμπέλιους. 

## Ιστορικά στοιχεία
Το έργο γράφτηκε το 1906, ως μουσική συνοδεία ενός θεατρικού ταμπλώ, που επρόκειτο να παρουσιαστεί σε λοταρία, με στόχο τη συλλογή χρημάτων για την κατασκευή του συναυλιακού μεγάρου του Ελσίνκι. Eκεί πρωτοπαρουσιάστηκε στις 24 Μαρτίου 1906, με την Ορχήστρα της Φιλαρμονικής Εταιρίας της πόλης (η σημερινή Φιλαρμονική Ορχήστρα του Ελσίνκι), υπό τη διεύθυνση του ίδιου του συνθέτη. Το 1907 ο Σιμπέλιους το μετέγραψε για πιάνο.

## Παραπομπές


## Πρόσθετη βιβλιογραφία
*

## Εξωτερικοί σύνδεσμοι
* , στο International Music Score Library Project. 

* Ερμηνεία του ''Παν και Ηχώ'', από τη St. Petersburg Radio & TV Symphony Orchestra, υπό τον Stanislav Gorkovenko (youtube). 

Κατηγορία:Συμφωνικά ποιήματα
Βίσλα Κρακοβίας (αθλητικό σωματείο)

Η **Βίσλα Κρακοβίας** (πολωνικά: *Wisła Kraków*, ) είναι αθλητικό σωματείο με έδρα την Κρακοβία της Πολωνίας. Τα πιο επιτυχημένα τμήματα της Βίσλα είναι αυτά του ποδοσφαίρου ανδρών και της καλαθοσφαίρισης γυναικών.

## Ιστορία
Η «Τοβαζέστφο Σπορτόβε Βίσφα Κράκοφ» (Towarzystwo Sportowe Wisła Kraków, *Αθλητική Ένωση Βίσλα Κρακοβίας*) ιδρύθηκε ως ποδοσφαιρικός σύλλογος το 1906, από τους μαθητές της σχολής Ρεάλναϊ (Realnej), με πρωτοβουλία του καθηγητή Ταντέους Λοπουσάνσκι. Ως σύμβολό της επιλέχθηκε ένα λευκό αστέρι. Το 1907, η ομάδα συγχωνεύθηκε με την Τσερβόνιτς (Czerwonych) από την οποία πήρε το κόκκινο χρώμα, ενώ το αστέρι πήρε χρώμα μπλε. Στα τέλη του 1910, το μπλε χρώμα του άστρου αντικαταστάθηκε από το λευκό, με σκοπό να δοθεί έμφαση στο πατριωτικό πνεύμα του συλλόγου.

Το 1914 έγινε η ανέγερση του πρώτου γηπέδου της Βίσλα. Μετά το ξέσπασμα του Α΄ Παγκοσμίου Πολέμου, η διοίκηση του συλλόγου τάχθηκε υπέρ των πολωνικών λεγεώνων, ενώ πολλοί από τους παίκτες της πρώτης ομάδας βρέθηκαν στα πεδία των μαχών. Ο σύλλογος ανέστειλε τη λειτουργία του μέχρι το 1918. Το 1936, κατά τη διάρκεια της επετείου του συλλόγου, παρουσιάστηκε ένα νέο έμβλημα με την προσθήκη μιας μπλε κορδέλας. Μέχρι το ξέσπασμα του Β΄ Παγκοσμίου Πολέμου, ο σύλλογος είχε σημειώσει πολλές επιτυχίες. Ο πόλεμος διέκοψε την ανάπτυξη του συλλόγου, αλλά δεν τη σταμάτησε εντελώς.

Το 1949, εφαρμόσθηκε το σοβιετικό μοντέλο σε όλους τους αθλητικούς συλλόγους στην Πολωνία και οι σύλλογοι ενσωματώθηκαν στις νεοσύστατες αθλητικές ενώσεις. Στις 6 Φεβρουαρίου η Βίσλα εντάχθηκε στη ΣΖ Γκβάρντια (ZS Gwardia) και πήρε την ονομασία «Γκβάρντια-Βίσλα» (Gwardia-Wisła, *Φρουρά-Βίσλα*). Ο σύλλογος από το επόμενο έτος, εμφανίστηκε επίσημα ως Γκβάρντια Κρακοβίας (Gwardia Kraków) και το Σεπτέμβριο του 1955 επέστρεψε στην παραδοσιακή ονομασία «Βίσλα». Το 1967, στο «Τοβαζέστφο Σπορτόβε» προστέθηκε το πρόθεμα «Γκβαρντίσκιε» (Gwardyjskie, *Φρουροί*), το οποίο απομακρύνθηκε μετά την κατάρρευση του κομμουνισμού στην Πολωνία το 1990.

Η αλλαγή του πολιτικού συστήματος στην Πολωνία άλλαξε επίσης την κατάσταση των αθλητικών συλλόγων. Η κατάρρευση της Λαϊκής Δημοκρατίας της Πολωνίας άφησε το σύλλογο δίχως έδρα. Ωστόσο, όλα αυτά τα χρόνια ο σύλλογος έχει καταφέρει να δημιουργήσει χώρους άθλησης.

## Τμήματα
Τα ερασιτεχνικά τμήματα της Βίσλα Κρακοβίας είναι τα εξής:

* Ποδόσφαιρο σάλας
* Καλαθοσφαίριση ανδρών
* Καλαθοσφαίριση γυναικών
* Πετοσφαίριση
* Γυμναστική
* Κολύμβηση (μάστερς)
* Πάλη
* Πυγμαχία
* Κικ μπόξινγκ
* Τζούντο
* Σκοποβολή
* Σκάκι
* Μπριτζ

Τα ανεξάρτητα επαγγελματικά τμήματα της Βίσλα Κρακοβίας είναι τα εξής:
* Ποδόσφαιρο

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Πολωνίας
Χώρος αρνητικών διαστάσεων

Στην τοπολογία, που είναι κλάδος των μαθηματικών, **χώρος αρνητικών διαστάσεων** (*negative-dimensional space*) ονομάζεται η επέκταση της συνήθους έννοιας του χώρου, έτσι ώστε εντός αυτού να επιτρέπεται η ύπαρξη αρνητικών διαστάσεων.

## Ορισμός
Ας υποθέσουμε ότι  είναι ο συμπαγής χώρος της διάστασης Hausdorff , η οποία αποτελεί στοιχείο της κλίμακας των συμπαγών χώρων που ενσωματώνεται σε άλλον και παραμετροποιείται με  (). Τέτοιες κλίμακες θεωρούνται *ισοδύναμο* σε σχέση με το , όταν οι συμπαγείς χώροι που τις αποτελούν συμπίπτουν για . Λέγεται ότι ο συμπαγής χώρος  είναι η *τρύπα* (*hole*) στο ισοδύναμο αυτό σύνολο κλιμάκων και  είναι η αρνητική διάσταση της αντίστοιχης κλάσης ισοδυναμίας.

## Ιστορία
Από τη δεκαετία του 1940, η επιστήμη της τοπολογίας είχε αναπτύξει και μελετήσει σε βάθος τη βασική θεωρία των τοπολογικών χώρων θετικής διάστασης. Οι τοπολογιστές, παρακινημένοι από υπολογισμούς και σε κάποιο βαθμό την αισθητική, αναζήτησαν τα μαθηματικά πλαίσια για να επεκταθεί η αντίληψη μας σε έναν χώρο που θα επιτρέπει αρνητικές διαστάσεις. Τέτοιες διαστάσεις, όπως η τέταρτη και οι υψηλότερες διαστάσεις, είναι δύσκολο να τις φανταστεί κάποιος, δεδομένου ότι δεν είμαστε σε θέση να τις παρατηρήσουμε άμεσα. Έτσι χρειάστηκε να φτάσουμε στο 1960 ώστε να κατασκευαστεί ένα ειδικό τοπολογικό πλαίσιο, η κατηγορία των φασμάτων. Το φάσμα είναι μια γενίκευση του χώρου που επιτρέπει αρνητικές διαστάσεις. Για παράδειγμα, η έννοια των χώρων αρνητικών διαστάσεων εφαρμόζεται για να αναλύσει γλωσσολογικές στατιστικές.

## Παραπομπές


Κατηγορία:Διάσταση
Κατηγορία:Πολυδιάστατη γεωμετρία
Κατηγορία:Τοπολογικοί χώροι
Φιλαρμονική Ορχήστρα του Ελσίνκι

Η **Φιλαρμονική Ορχήστρα του Ελσίνκι** (, ) είναι μια ορχήστρα που εδρεύει στο Ελσίνκι της Φινλανδίας. Κύριος συναυλιακός της χώρος είναι το Μουσικό Κέντρο του Ελσίνκι.

Στα 1882, με την υποστήριξη δύο πλούσιων επιχειρηματιών, ο Ρόμπερτ Καγιάνους (Robert Kajanus) ίδρυσε την Ορχήστρα της **Φιλαρμονικής Εταιρίας του Ελσίνκι** (Helsingin filharmonisen seuran orkesteri) και υπήρξε ο βασικός ενορχηστρωτής του για 50 χρόνια. Ήταν η πρώτη μόνιμη ορχήστρα των Νορδικών χωρών. Στα 1914, συγχωνεύτηκε με το ανταγωνιστικό τότε σχήμα, τη Συμφωνική Ορχήστρα του Ελσίνκι (Helsingin kaupunginorkester), αποκτώντας έτσι το σημερινό όνομά του. Μέχρι και το 1962, λειτούργησε κι ως ορχήστρα για την Εθνική Όπερα της Φινλανδίας (Suomen Kansallisooppera).

Ο Λέιφ Σέγκερσταμ (Leif Segerstam) ήταν βασικός ενορχηστρωτής της ορχήστρας από το 1995 έως και το 2007, και τώρα είναι επίτιμος ενορχηστρωτής. Ο Γιόν Στόργκαρντς (John Storgårds) έγινε ο κύριος έκτακτος ενορχηστρωτής της ορχήστρας το 2003, και ανέλαβε τη βασική ενορχήστρωση της ορχήστρας το φθινόπωρο του 2008, με ένα εισαγωγικό συμβόλαιο 4 ετών. Ακολουθώντας μια αρχική ανανέωση του συμβολαίου του για το 2014, τον Οκτώβριο του 2013, η ορχήστρα ανακοίνωσε μια επιπρόσθετη επέκταση του συμβολαίου του Στόργκαρντς μέσα στο Δεκέμβριο του 2015, τότε περίπου  που θα έπρεπε να απέλθει από τη θέση του βασικού ενορχηστρωτή της ορχήστρας. Τον Σεπτέμβριο του 2014, η ορχήστρα ανακοίνωσε τον διορισμό της Σουσάνα Μάλκι (Susanna Mälkki) ως τον επόμενο βασικό της ενορχηστρωτή, αρχής γενομένης από το φθινόπωρο του 2016, με ένα εισαγωγικό συμβόλαιο 3 ετών. Πρόκειται για τη πρώτη γυναίκα ενορχηστρωτή που διορίζεται στο συγκεκριμένο πόστο στην ιστορία της ορχήστρας.

Η ορχήστρα έχει ηχογραφηθεί για εμπορικούς σκοπούς για δισκογραφικές εταιρείες όπως η Ondine κι η Finlandia, καθώς και επιμέρους για εταιρείες όπως η EMI, η Warner και η Deutsche Grammophon. Το Νοέμβριο του 2011, η ορχήστρα ήταν το πρώτο σύνολο που παρουσίασε εκτεθημένα προσχέδια της Συμφωνίας Νο. 8 του Γιαν Σιμπέλιους.

## Βασικοί ενορχηστρωτές
* Ρόμπερτ Καγιάνους (Robert Kajanus, 1882&ndash;1932)
* Γκέοργκ Σνέεβοιγκτ (Georg Schnéevoigt, 1914&ndash;1916; 1932&ndash;1940)
* Αρμάς Γιάρνεφελτ (Armas Järnefelt, 1942&ndash;1943)
* Μάρτι Σιμιλά (Martti Similä, 1945&ndash;1951)
* Ταούνο Χανικάινεν (Tauno Hannikainen, 1951&ndash;1963)
* Γιόρμα Πανούλα (Jorma Panula, 1965&ndash;1972)
* Πάαβο Μπέργκλουντ (Paavo Berglund, 1975&ndash;1979)
* Ουλφ Σόουντερμπλομ (Ulf Söderblom, 1978&ndash;1979)
* Όκκο Καμού (Okko Kamu, 1981&ndash;1988)
* Σέρτζιου Κομισσιόνα (Sergiu Comissiona, 1990&ndash;1993)
* Λέιφ Σέγκερσταμ (Leif Segerstam, 1995&ndash;2007)
* Γιόν Στόργκαρντς (John Storgårds, 2008 - έως τώρα)

## Αναφορές


## Εξωτερικοί σύνδεσμοι
* Αρχική σελίδα

Κατηγορία:Ελσίνκι
Κατηγορία:Φινλανδία
Κατηγορία:Ορχήστρες
Κατηγορία:Καλλιτεχνικοί θεσμοί του 1880
Αγοραίος Κολωνός

Ο **Αγοραίος Κολωνός** (, σημαίνει *«ο λόφος δίπλα από την [[Αρχαία Αγορά της Αθήνας|Αγορά]]»*), βρίσκεται νότια και παραπλεύρως στο λόφο του Ναού του Ηφαίστου, που χρησιμοποιούνταν ως σημείο συνάντησης των Αθηναίων τεχνιτών.

## Περιγραφή
Πρόκειται για χαμηλό λόφο που υψώνεται βορειοδυτικά του λόφου του Αρείου Πάγου και σε κοντινή απόσταση από αυτόν. Στα ανατολικά του όρια χτίστηκε η αρχαία αγορά των Αθηνών, απ’ όπου έλαβε το όνομά «αγοραίος». Δε θα πρέπει να τον συγχέεται με τον Ίππιο Κολωνό, αρχαίο δήμο των Αθηνών που βρισκόταν περίπου στην περιοχή του σημερινού Κολωνού. Συνιστούσε το δυτικό όριο της Αγοράς. Εκτός όμως από αυτό, στην κορυφή του είχε χτιστεί ο Ναός του Ηφαίστου. Στην ανατολική του πλαγιά, βόρεια από το Παλαιό Βουλευτήριο, χτίστηκε κατά πάσα πιθανότητα τον 5ο αιώνα π.Χ., το «Συνέδριον», το οποίο αποτελούσε δευτερεύοντα τόπο συνάθροισης των πολιτών που συνέχισε να χρησιμοποιείται μέχρι και τον 4ο αι. π.Χ..

## Δείτε επίσης
* Αρχαία Αγορά της Αθήνας

## Παραπομπές


## Πηγές
* Αρχαιολογία της Πόλης των Αθηνών - Αγοραίος Κολωνός *eie.gr*

Κατηγορία:Αρχαία Αγορά της Αθήνας
Κατηγορία:Λόφοι της Αθήνας
Κατηγορία:Τοπογραφία της αρχαίας Αθήνας
Ruins (ντοκιμαντέρ)

Το **Ruins** (Ερείπια) είναι ελληνικό ντοκιμαντέρ παραγωγής 2013.

Πραγματεύεται την υπόθεση της σύλληψης για κακούργημα και της δημοσιοποίησης φωτογραφιών και στοιχείων ταυτότητας στο διαδίκτυο γυναικών φερόμενων ως οροθετικών λίγες ημέρες πριν από τις εκλογές του Μαΐου του 2012. Συγκεκριμένα, η Υγειονομική Διάταξη 39α/2012 που θεσπίστηκε επί υπουργείας Ανδρέα Λοβέρδου, όριζε ότι τα άτομα που φέρουν συγκεκριμένα λοιμώδη νοσήματα, αποτελούν δημόσιο κίνδυνο θα πρέπει να ελέγχονται. Αυτό είχε ως αποτέλεσμα τη δημοσιοποίηση των στοιχείων γυναικών με AIDS στην ιστοσελίδα της αστυνομίας στις αρχές Μαΐου του 2012. Στο ντοκιμαντέρ, ασκείται κριτική, τόσο στον τότε υπουργό Υγείας Ανδρέα Λοβέρδο, όσο και στον τότε υπουργό Προστασίας του Πολίτη Μιχάλη Χρυσοχοΐδη. 

## Συντελεστές
Η σκηνοθεσία είναι της Ζωής Μαυρουδή, ενώ στο ντοκιμαντέρ μίλησαν για την υπόθεση δικηγόροι, δημοσιογράφοι, γιατροί, ακτιβιστές, αλλά και οι ίδιες οι γυναίκες που δημοσιεύτηκαν τα στοιχεία τους:
*Κώστας Φαρμακίδης, Δικηγόρος-Ομάδα Δικηγόρων για τα Δικαιώματα των Μεταναστών και Προσφύγων
*Oυρανία Γεωργίου, Παθολόγος-Μονάδα Ειδικών Λοιμώξεων Ευαγγελισμού
*Μαριανέλλα Κλώκα - ΜΚΟ Θετική Φωνή
*Χρύσα Μπότση, Γιατρός-Μονάδα Ειδικών Λοιμώξεων, Νοσοκομείο Ανδρέας Συγγρός – ΜΚΟ, Act Up Hellas
*Βαγγελιώ Σουμέλη-Πρωτοβουλία Αλληλεγγύης Διωκόμενων Οροθετικών Γυναικών
*Άννα Καβούρη-ΜΚΟ Κέντρο Ζωής
*Μαρινίκη Αλεβιζοπούλου, Δημοσιογράφος-Περιοδικό UNFOLLOW
*Matthew Weait, Καθηγητής Δικαίου και Πολιτικής-Κολέγιο Birkbeck, Πανεπιστήμιο του Λονδίνου

Έχει υποτιτλιστεί σε πολλές γλώσσες όπως: αγγλικά, γερμανικά, ισπανικά, γαλλικά, φινλανδικά, σουηδικά και πολωνικά.
## Παραπομπές

## Εξωτερικοί σύνδεσμοι
*Επίσημη ιστοσελίδα 
*Σελίδα IMDb
Κατηγορία:Ελληνικά ντοκιμαντέρ
Βωμός Διός Αγοραίου

μικρογραφία|Ο Βωμός Διός Αγοραίου, το 2008
Ο **Βωμός Διός Αγοραίου** (σημαίνει ο Δίας της Αγοράς) είναι βωμός του 4ου αιώνα π.Χ. στο βορειοδυτικό τμήμα της Αρχαίας Αγοράς της Αθήνας, ο οποίος είναι κατασκευασμένος από λευκό μάρμαρο, βάθους 9 μέτρων και εύρους 5,5 μέτρων. Ήταν ένα από τα πρώτα μνημεία που ανακαλύφθηκαν στην Αγορά κατά τις ανασκαφές του 1931 από την Αμερικανική Αρχαιολογική Σχολή της Αθήνας. Αποδεικτικά στοιχεία από σημάδια μαστόρων της περιόδου του Αυγούστου δείχνουν πως ο βωμός μεταφέρθηκε από την αρχική του θέση, αργότερα, και τοποθετήθηκε στη Πνύκα, έξω από την αρχαία αγορά.

Ένας αρχαίος μελετητής σημείωσε πως, *«δεν μπορεί να είναι τυχαίο το γεγονός πως ο Δίας, του οποίου η ειδική αποστολή ήταν να διέπει τις πολιτικές συνελεύσεις των Αθηναίων, θα πρέπει να μεταφερθεί στη Πνύκα, ακριβώς τη στιγμή όπου ο Αύγουστος περιόρισε δραστικά την ισχύ των συνελεύσεων αυτών.»*

## Χαρακτηριστικά
Τα θεμέλια του βωμού ήταν χτισμένα από συμπαγείς κροκάλες. Το υλικό των εξωτερικών δόμων του βωμού ήταν πειραϊκός πωρόλιθος, ενώ οι τέσσερις βαθμίδες της βάσης του βωμού ήταν από μάρμαρο Πεντέλης. Υπάρχουν ακόμη τμήματα του που διασώζονται. Το υλικό κατασκευής του, ήταν αρκετά βαρύ, και κάτι τέτοιο απέτρεψε πολλούς επισκέπτες από τη λεηλασία του. Ανατολικά του χώρου θεμελίωσης του βωμού, βρέθηκε ένας ορθοστάτης. Στη μία άκρη του σχηματίζεται γωνία, ενώ η άλλη είναι σπασμένη. Το σωζόμενο ύψος του ορθοστάτη είναι 2,90 μ..Η γλυπτική του διακόσμηση ήταν περίτεχνη, καθώς διέθετε πλοχμό στη βάση του, λέσβιο κυμάτιο και αστράγαλο. Θραύσματα αντίστοιχου ορθοστάτη βρέθηκαν σε ένα πηγάδι στο σημείο όπου βρισκόταν το πρόπυλο του Μητρώου.

## Παραπομπές


## Εξωτερικοί σύνδεσμοι

* Βωμός Διός Αγοραίου - Ίδρυμα Μείζονος Ελληνισμού  *project.athens-agora.gr*

Κατηγορία:Αρχαία Αγορά της Αθήνας
Μιχάλης Μπουκουβάλας

Ο **Μιχάλης Μπουκουβάλας** (Αγρίνιο, 14 Ιανουαρίου 1988) είναι Έλληνας παλαίμαχος διεθνής ποδοσφαιριστής ο οποίος αγωνιζόταν ως αμυντικός.

## Καριέρα
### Σε συλλογικό επίπεδο
Ξεκίνησε την ποδοσφαιρική του καριέρα από τον Παναιτωλικό, στον οποίο αγωνιζόταν από το 2004 μέχρι το 2007. Στη συνέχεια εντάχθηκε στην Α.Ε. Λάρισας όπου και παρέμεινε για την επόμενη τριετία (2007–2010). Επόμενος σταθμός στην καριέρα του υπήρξε η ομάδα του Α.Ο. Τρίκαλα όπου αγωνιζόταν για μία περίοδο (2010–2011) και ακολούθησε ο Α.Ο. Κέρκυρα, στην οποία παρέμεινε για δύο χρόνια (2011–2013). Από το 2013 μέχρι το 2016 αγωνιζόταν με τα χρώματα του Ηρακλή.

Το καλοκαίρι του 2016 υπέγραψε διετές συμβόλαιο με τον Π.Α.Σ. Γιάννινα. Μετά από 4 σεζόν και αφού δεν ανανεώθηκε η συνεργασία των δυο πλευρών αποχαιρέτησε τον Π.Α.Σ. Γιάννινα.

### Με τις εθνικές ομάδες
Υπήρξε βασικό στέλεχος της εθνικής Νέων που αγωνίστηκε στον τελικό του ευρωπαϊκού πρωταθλήματος Νέων το 2007.

Στην Ανδρών κλήθηκε πρώτη φορά για τους εκτός έδρας φιλικούς αγώνες εναντίον της Αυστραλίας τον Ιούνιο του 2016, χωρίς όμως να αγωνιστεί.

## Παραπομπές


## Πηγές
* Το προφίλ του Μιχάλη Μπουκουβάλα στο Soccerway
* Το προφίλ του Μιχάλη Μπουκουβάλα στο Transfermarkt

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Σούπερ Λιγκ 2 Ελλάδας